אלן קורדונר

אלן קורדונר (באנגלית: Allan Corduner; נולד ב-2 באפריל 1950) הוא שחקן יהודי-בריטי. קורדונר מרבה להופיע בתיאטרון, בקולנוע ובטלוויזיה גם בבריטניה וגם בארצות הברית. קולו מוכר מהופעותיו בתסכיתי רדיו, בספרי שמע ובתוכניות טלוויזיה דוקומנטריות. תפקידו הידוע ביותר הוא בדמות ארתור סאליבן בסרטו של מייק לי "טופסי טורווי" .

ביוגרפיה
קורדונר נולד בסטוקהולם בירת שוודיה. הוא גדל בבית יהודי חילוני בצפון לונדון עם הוריו ואחיו הצעיר. אמו נמלטה עם משפחתה ב-1938 מגרמניה הנאצית לבריטניה. אביו נולד בהלסינקי שבפינלנד לאם פינית ואב אוקראיני ממוצא יהודי ספרדי. הוריו של קורדונר התיישבו תחילה בסטוקהולם, וכשהיה בן שנה עברה המשפחה ללונדון. בביתו היה תמיד עניין במוזיקה ובאמנויות, והשאיפה שלו כילד הייתה להיות מנצח תזמורת או פסנתרן קונצרטים. הוא למד בקולג' האוניברסיטאי בהמפסטד. על אף שקורדונר הפך לפסנתרן ג'אז וקלאסי מיומן, השאיפות המוזיקליות שלו פינו את מקומן למשחק כשהתחיל ללמוד באוניברסיטת בריסטול ובבית הספר למשחק של תיאטרון בריסטול אולד ויק.

 קריירה 
קורדונר הרבה להופיע בתיאטרון בווסט אנד שבלונדון ובברודוויי, כמו גם בטלוויזיה ובסרטי קולנוע. בנוסף שיחק במחזות רדיופוניים של ה-BBC בהם "עלייתו הנמנעת של ארתורו אוי", "Insignificance" ו"פאני ואלכסנדר". קולו מוכר למאזיני ספרי שמע כגון "גנבת הספרים". בטלוויזיה הופיע בין השאר בסדרה "Exile", בפרק ב"רציחות במידסומר" של ITV, בדרמה של סטיבן פוליאקוף "Dancing on the Edge", ובתפקיד אנדריאה דל ורוקיו בשתי העונות הראשונות של הסדרה "הסודות של דה וינצ'י" של רשת Starz. עוד שיחק בעונות החמישית והשישית של סדרת הטלוויזיה "הומלנד" של רשת שואוטיים.

בשנתיים הראשונות אחרי סיום הלימודים בבית הספר למשחק הופיע קורדונר כשחקן מקצועי במגוון תפקידים בתיאטרון הרפרטוארי של ניוקאסל. בהמשך שיחק בתיאטרון רפרטוארי בברמינגהאם עם להקת השחקנים (Actors' Company), עד שחזר ללונדון והחל להופיע בווסט אנד. הופעת הבכורה שלו בלונדון הייתה במחזה "Once a Catholic" מאת מרי או'מאלי בתיאטרון וינדהאמס. קורדונר הופיע פעמים אחדות בתיאטרון רויאל קורט במחזות כגון "Three Birds Alighting on a Field" ו-"Fucking Games", וכן במחזה "Serious Money" מאת קריל צ'רצ'יל. הפקה זו הועברה מהווסט אנד לברודוויי בניו יורק. בברודוויי זכה קורדונר לשבחים על הופעתו בתפקיד אצ'ס במחזמר "טיטניק". בפברואר 2014 שיחק שוב בתפקיד אצ'ס בקונצרט על פי המחזמר ב"אוורי פישר הול" בניו יורק, יחד עם הקאסט המקורי של המחזמר. הוא שיחק בתפקיד פריץ ליטן במחזה "Taken at Midnight" מאת מארק הייהרסט בתיאטרון פסטיבל צ'יצ'סטר ואחר כך בתיאטרון רויאל היימרקט בווסט אנד.

אחד מתפקידיו הראשונים של קורדונר בקולנוע היה ב-1982 בסרט "ינטל" בכיכובה של ברברה סטרייסנד. תפקידו המוכר ביותר הוא גילום דמותו של סר ארתור סאליבן בסרט "טופסי-טורווי" של מייק לי משנת 1999, זו הייתה הפעם הראשונה בה שיחק בתפקיד ראשי בסרט קולנוע. קורדונר שיחק בז'אנרים שונים של סרטי קולנוע כגון סרט הפעולה "התנגדות", קומדיית האימה "בורק והר" והמערבון "Medicine Men". ב-2015 השתתף בסרט "האישה בזהב" וב-2016 שיחק בסרט "פלורנס פוסטר ג'נקינס" בכיכובה של מריל סטריפ.

ממוזער|קורדונר (מימין) ובן זוגו יוהה סורולה באפריל 2015
ב-2009 ביים קורדונר לראשונה סרט קצר בשם "An Act of Valour" שכתב בן זוגו לחיים יוהה סורולה. הקרנת הבכורה של הסרט הייתה במרץ 2010 בפסטיבל הקולנוע ההומו-לסבי בלונדון של מכון הסרטים הבריטי. ב-2010 ביים קורדונר חלק אחד מהפקה של שתי הצגות מאת יוהאן אוגוסט סטרינדברג בתיאטרון ארקולה בלונדון. המחזות היו "Pariah" שביים קורדונר ו"היותר חזקה" בבימויה של ג'יין ברטיש.

קולו של קורדונר מוכר למאזיני תוכניות הרדיו של ה-BBC כגון "Insignificance", "עלייתו הנמנעת של ארתורו אוי" ו"פאני ואלכסנדר". הוא דיבב דמויות שונות במשחקי וידאו שונים בהם משחקי הארי פוטר, שבהם דיבב את סוורוס סנייפ, לוציוס מאלפוי, פיליוס פליטוויק וארגוס פילץ'. ב-2015 דיבב קורדונר דמות במשחק הווידאו "Bloodborne".

קורדונר הוא קריין בתוכניות דוקומנטריות כגון "Fish Warrior" בערוץ נשיונל ג'יאוגרפיק. הוא הקליט ספר מוקלט ספרי שמע להוצאת Simply Audiobooks, הבולטים שבהם "גנבת הספרים" ו"מוות של דיו".

 חיים אישיים 
קורדונר חי בלונדון ובניו יורק יחד עם בן זוגו השחקן והסופר הפיני יוהה סורולה. השניים נפגשו בלונדון ב-2006 והם נרשמו במסגרת איחוד אזרחי בדצמבר 2009. באוגוסט 2013 התחתנו בני הזוג בניו יורק.

פילמוגרפיה
קולנוע
 שנה שם שם באנגלית תפקיד הערות 1981 Sredni Vashtar מורטימר הסרט היה מועמד לפרס אוסקר לסרט קצר,וזכה בפרס באפט"א לסרט הקצר הטוב ביותר 1983 ינטל Yentl שימלה 1985 Bad Medicine ד"ר דיאז 1988 שיחות לילה Talk Radio וינס / מוריס 1989 יוצרי הצללים Fat Man and Little Boy פרנץ גתה שם הפצה נוסף "Shadow Makers" 1991 אדוארד השני Edward II משורר 1992 סמוך על קולומבוס Carry On Columbus סם 1994 A Business Affair אורח בארוחה 1993 לב המאפליה Heart of Darkness ורמה סרט טלוויזיה 1996 חיים ובועטים Alive and Kicking תרפיסט נורמה ג'ין Norma Jean & Marilyn בילי ויילדרסרט טלוויזיה של HBO 1997 Food of Love ג'וזף מנסוריאן 1998 המתחזים The Impostors קפטן 1999 טופסי-טורווי Topsy-Turvy סר ארתור סאליבן 2000 הסוד של ג'ו גולד Joe Gould's Secret פרנסיס מקרודן 2001 The Search for John Gissing פרנסואה "פולר" פיולר האזור האפור The Grey Zone מיקלוש ניסלי אני בלעדייך Me Without You מקס 2002 מייל לאור הירח Moonlight Mile סטן מייקלס 2004 לילה ויום De-Lovely מונטי וולי וירה דרייק Vera Drake פסיכיאטר הסוחר מוונציה The Merchant of Venice תובל 2005 גדול מהשמיים Bigger Than the Sky קיפי ניוברג הרוזנת הלבנה The White Countess סמואל פיינשטיין 2007 פרד קלאוס Fred Claus ד"ר גולדפרב 2008 The Waiting Room אבא של פיונה התנגדות Defiance שמעון הרץ 2009 מר אף אחד Mr. Nobody ד"ר פלדהיים 2010 בורק והר Burke and Hare נייספור 2012 An Enemy To Die For מרטין היחידה The Sweeney דוקטור 2014 קרוב יותר לירח Closer to the Moon פלאביו 2015 האישה בזהב Woman in Gold גוסטב בלוך-באואר 2016 Medicine Men אוסוולד גודפרי פלורנס פוסטר ג'נקינס Florence Foster Jenkins ג'ון טוטן 2017 שאהבה נפשי Disobedience משה הרטוג 2022 טאר המנצחת TÁR סבסטיאן בריקס TBA Family Christmas Karma The Entertainment System Is Down

טלוויזיה
 שנה שם שם באנגלית תפקיד הערות 1980 Buccaneer מונטי בייטמן 1981 שורשים Roots מלווין סולומונס סדרה קומית בריטית 1984 פרויד Freud אוסקר ריי 1985 Girls on Top בני בפרק "Hark" 1987 מנדלה Mandela בני סרט טלוויזיה 1990 אנטוניה וג'יין Antonia and Jane סטיבן קרלינסקי 1992 Boon דניס בפרק "Whispering Grass" 1993 Minder מרטי בפרק "I'll Never Forget Whats'ername" Teenage Health Freak ד"ר ליים סדרת טלוויזיה (2 פרקים) המפקח מורס Inspector Morse ג'נטיל בלוקיו בפרק "Twilight of the Gods" 1994 Nobody's Children יון סרט טלוויזיה The Bill סנגור בפרק "Backlash" פריז Paris מינוטי סדרת טלוויזיה 1995 The Last Machine Stick With Me Kid An Independent Man רוברט פלאוור בפרק "Market Forces" 1996–1997 נוסטרומו Nostromo הירש מיני-סדרה 1996 משתגעים מאהבה Mad About You אוסופסקי בפרק "Burt's Building" 1997 No Bananas בנג'מין מרקס בפרק "Escape" Love in the Ancient World אורח לארוח סרט טלוויזיה 1998 Drop The Dead Donkey מבקר אמנות סדרת טלוויזיה (2 פרקים) 1999 ליברפול 1 Liverpool One אלן פולוק בפרק "Sweet Dreams" 2000–2005 גדולים מהחיים Fat Friends לאונרד האריס עונות 1–3 2001 העולם על פי מלמוט The Way We Live Now קרול מיני-סדרה 2002 המלחמה של פויל Foyle's War קרלו לוצ'אנו בפרק "A Lesson in Murder" דניאל דרונדה Daniel Deronda הר קלסמר 2003 אמון Trust מייקל כהן סדרת טלוויזיה (פרק אחד) 2004 La Femme Musketeer אראמיס מיני-סדרה The Last Detective מוריס ליימן בפרק "Christine" Heartbeat ג'ררד לאו בפרק "In the Bleak Midwinter" 2005 חברים ותנינים Friends and Crocodiles מרקוס סרט טלוויזיה The Strange Case of Sherlock Holmes and Arthur Conan Doyle גרינהו סמית' 2006 סיימון שאמה כוחה של האמנות Simon Schama's Power of Art מארק רותקו 2007 רומא Rome בפרק "These Being the Words of Marcus Tullius Cicero" The Last Days of the Raj לורד איסמיי סרט טלוויזיה The Whistleblowers דניאל בלק בפרק "Ghosts" 2008 גיבורי-על מובטלים No Heroics בעל חנות בפרק "Supergroupie" 2010 A Passionate Woman מר סולומן סדרת טלוויזיה (פרק אחד) לנון בעירום Lennon Naked ארט ג'נוב Grandma's House ריצ'רד בפרק "The Day Simon Felt the Family Was Ready to Be Healed" 2011 זן Zen מיקלאנג'לו גאטוסו בפרק "Cabal" Exile גלר מיני-סדרה 2012 רציחות במידסומר Midsomer Murders מייקל היפסמן בפרק "A Rare Bird" We'll Take Manhattan אלכס ליברמן סרט טלוויזיה 2013 המרגלים של ורשה The Spies of Warsaw ויקטור רוזן מיני-סדרהלרקוד על הקצה (אנ') Dancing on the Edge מר וקס 2013–2014 הסודות של דה וינצ'י Da Vinci's Demons אנדריאה דל ורוקיוסדרת טלוויזיה; 11 פרקים 2014 אוטופיה Utopia רוס 2017–2015 הומלנד Homeland איתי לוסקין עונות 5 ו-6 2016 המוסקטרים The Musketeers ואן ליר 2016–2017 The Collection המפקח בומפרד סדרת טלוויזיה 2017 חסרת פחד Fearless מונטי ברמן מיני-סדרה 2021 דרך רידלי Ridley Road הרב לרר מיני-סדרה; 4 פרקים

תיאטרון
 "ספינת השעשועים", תיאטרון קרוסיבל בשפילד
 "Taken at Midnight", תיאטרון פסטיבל צ'יצ'סטר, תיאטרון היימרקט
 הופעות; גרייט הול מאגי, דרי, צפון אירלנד
 "תשוקה", דונמאר ורהאוס
 זכייה בפרס איבנינג סטנדרד למחזמר הטוב ביותר ב-2010
 "הלו, דולי!", התיאטרון הפתוח בריג'נטס פארק
 זכייה בפרס איבנינג סטנדרד למחזמר הטוב ביותר ב-2009
 זכייה בפרס אוליבייה לשנת 2010 להפקה מחודשת של מחזמר הטוב ביותר, הכוריאוגרפיה הטובה ביותר, השחקנית הטובה ביותר במחזמר (סמנתה ספירו)
 "מראה מעל הגשר", תיאטרון הדוכס מיורק
 "Born in the Gardens", התיאטרון המלכותי
 "הנרגן"; וסט יורקשייר פלייהאוס, לידס
 "מסיבת יום הולדת", תיאטרון מק'קרטר, פרינסטון ניו ג'רזי, ארצות הברית
 "Two Thousand Years", התיאטרון המלכותי הלאומי
 "The Comedians", תיאטרון אקרון, ניו יורק
 "Fucking Games", תיאטרון רויאל קורט
 "The Heart of Art", אוף ברודוויי, ניו יורק
 "טיטניק", תיאטרון לונט-פונטיין, תיאטראות ברודוויי, ניו יורק
 "רוסמרהולם", יאנג ויק
 "Three Birds Alighting on a Field", תיאטרון רויאל קורט
 "The Boys Next Door", תיאטרון הקומדיה
 "Marya", אולד ויק
 "The Beaux' Stratagem", התיאטרון המלכותי הלאומי
 "Ice Cream", תיאטרון רויאל קורט
 "Serious Money", תיאטרון רויאל קורט ותיאטרון וינדהאם; תיאטראות ברודוויי, ניו יורק
 "חלום ליל קיץ", התיאטרון הפתוח בריג'נטס פארק
 "No End of Blame", אוקספורד פלייהאוס ותיאטרון רויאל קורט
 "Once a Catholic", תיאטרון וינדהאם
 "Misalliance", התיאטרון הרפרטוארי בברמינגהאם
 "האמזונות", Actor's Company
 "הבדרן", Actor's Company

קישורים חיצוניים



הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:שחקנים הומוסקסואלים
קטגוריה:שחקנים להט"בים בריטים
קטגוריה:להט"בים יהודים
קטגוריה:מהגרים משוודיה לממלכה המאוחדת
קטגוריה:בריטים שנולדו ב-1950